S-62/2010

Mál þetta, sem þingfest var 25. febrúar sl. og dómtekið samdægurs, var höfðað með ákæru lögreglustjórans á Selfossi, dagsettri 15. febrúar 2010, á hendur E-kk-þgf H-kk-þgf, kt. 000000-0000, Þrastarima 16, Selfossi,

„fyrir neðangreinda þjófnaði og tilraunir til þjófnaða, framda á Selfossi í nóvember og desember árið 2009 og í janúar og byrjun febrúar 2010:

I.

með því að hafa á tímabili því er hér að ofan greinir stolið Sony Cyber-shot digital myndavél og svörtum IPod spilara úr óþekktum bifreiðum á Selfossi.

(033-2010-658)

(033-2010-657)

II.

með því að hafa aðfaranótt sunnudagsins 22. nóvember 2009 farið inn í bifreiðina PO-072 þar sem hún stóð á bifreiðastæði fyrir utan Reyrhaga 20 á Selfossi rótað til í bifreiðinni og leitað verðmæta í auðgunarskyni, en horfið frá.

(033-2009-8443)

III.

með því að hafa í desember 2010 farið inn í bifreiðina MV-388 þar sem hún stóð á bifreiðastæði við Kjarrhóla 30 á Selfossi og stolið úr bifreiðinni Canon IXUS 400 stafrænni myndavél.

(033-2010-661)

IV.

með því að hafa aðfaranótt fimmtudagsins 3. desember 2010 reynt að fara í bifreiðarnar DE-717 og PU-353 þar sem þær stóðu á bifreiðastæði fyrir utan Kirkjuveg 23 á Selfossi í því skyni að leita verðmæta í auðgunarskyni, en ákærði hvarf frá er húsráðandi varð hans var.

(033-2009-8682)

V.

með því að hafa, aðfaranótt laugardagsins 2. janúar 2010 farið inn í bifreiðina VU-450 þar sem hún stóð á bifreiðastæði við Tjaldhóla 6 á Selfossi, rótað til í bifreiðinni og leitað verðmæta í auðgunarskyni, en ákærði hvarf frá er húsráðandi varð hans var.

(033-2010-29)

VI.

með því að hafa aðfaranótt fimmtudagsins 7. janúar 2010 farið inn í bifreiðarnar RS-976 og SZ-084 þar sem þær stóðu á bifreiðastæði fyrir utan Bakkatjörn 12 á Selfossi og stolið úr þeim greiðslulykli fyrir eldsneytiskaup hjá Atlantsolíu og smápeningum.

(033-2010-115)

VII.

með því að hafa á tímabilinu 8. janúar 2010 til 10. janúar 2010 farið inn í bifreiðina HZ-R28 þar sem hún stóð á bifreiðastæði fyrir utan Dverghóla 16 á Selfossi og stolið þaðan GPS staðsetningartæki af gerðinni GARMIN NUVI 250W og iPod 80gb spilara.

(033-2010-173)

VIII.

með því að hafa aðfaranótt mánudagsins 18. janúar 2010 farið inn í bifreiðina VY-304 þar sem hún stóð á bifreiðastæði fyrir utan Álfhóla 12 á Selfossi, rótað í bifreiðinni og stolið þaðan GARMIN OREGON GPS staðsetningartæki að áætluðu verðmæti um 80.000 kr.

(033-2010-346)

IX.

með því að hafa, aðfaranótt mánudagsins 18. janúar 2010 farið inn í bifreiðina SY-096 þar sem hún stóð á bifreiðastæði við Grafhóla 17 á Selfossi, rótað til í bifreiðinni og leitað verðmæta í auðgunarskyni, en horfið frá.

(033-2010-347)

X.

með því að hafa, á tímabilinu 23. janúar 2010 til 27. janúar 2010 farið inn í bifreiðina PR-326 þar sem hún stóð á bifreiðastæði við Háengi 25 á Selfossi og stolið þaðan smámynt og Leatherman hníf í leðurhulstri.

(033-2010-647)

XI.

með því að hafa, aðfaranótt mánudagsins 25. janúar 2010 farið inn í bifreiðarnar EB-105 og TU-682 þar sem þær stóðu á bifreiðastæði við Gauksrima 6 á Selfossi, rótað til í bifreiðunum og leitað verðmæta í auðgunarskyni, en horfið frá.

(033-2010-475)

XII.

með því að hafa, aðfaranótt miðvikudagsins 27. janúar 2010 farið inn í bifreiðarnar RU-152, SD-860 og UR-106 þar sem þær stóðu á bifreiðastæði við Reyrhaga 16 á Selfossi, rótað til í bifreiðunum og leitað verðmæta í auðgunarskyni, en horfið frá.

(033-2010-524)

XIII.

með því að hafa síðdegis miðvikudaginn 27. janúar 2010 farið inn í bifreiðina PO-072 þar sem hún stóð á bifreiðastæði við Reyrhaga 20 á Selfossi og stolið smámynt úr bifreiðinni.

(033-2010-521)

XIV.

með því að hafa, á tímabilinu 31. janúar 2010 til 2. febrúar 2010 farið inn í bifreiðina TK-825 þar sem hún stóð á bifreiðastæði við Hrafnhóla 14 á Selfossi og stela þaðan Sony Handycam digital upptökuvél.

(033-2010-659)

XV.

með því að hafa, aðfaranótt mánudagsins 1. febrúar 2010 farið inn í bifreiðina TF-788 þar sem hún stóð á bifreiðastæði við Fossheiði 54 á Selfossi, þar sem ákærði rótaði til í bifreiðinni og stal sólgleraugum af gerðinni Ray Ban.

(033-2010-604)

XVI.

með því að hafa, aðfaranótt mánudagsins 1. febrúar 2010 farið inn í bifreiðina VV-459 þar sem hún stóð á bifreiðastæði við Álftarima 3 á Selfossi, rótað til í bifreiðinni og leitað verðmæta í auðgunarskyni, en horfið frá.

(033-2010-601)

XVII.

með því að hafa, aðfaranótt þriðjudagsins 2. febrúar 2010 farið inn í bifreiðarnar PA-763 og VB-681, þar sem þær stóðu á bifreiðastæði við Bakkatjörn 5 á Selfossi, rótað til í þeim og leitað verðmæta í auðgunarskyni en horfið frá

(033-2010-679)

XVIII.

með því að hafa, aðfaranótt þriðjudagsins 2. febrúar 2010 reynt að fara inn í eftirfarandi bifreiðar á Selfossi; BB-800 og ZX-623 við Baugstjörn 17 á Selfossi, GG-U30 við Baugstjörn 19 á Selfossi, DA-651 við Baugstjörn 21 á Selfossi, IH-008 við Baugstjörn 28 og UM-538 við Baugstjörn 23 á Selfossi, en ákærði hvarf frá er hann varð þess áskynja að bifreiðarnar voru læstar.

(033-2010-622)

XIX.

með því að hafa í beinu framhaldi af þeim atburðum er frá greinir í í ákærulið XVIII farið inn í bifreiðina SF-582 þar sem hún stóð á bifreiðastæði við Baugstjörn 23 á Selfossi og rótað í bifreiðinni í því skyni að leita verðmæta en ákærði hvarf frá á hlaupum er hann varð var við lögreglu er kom að og handtók ákærða skömmu síðar í Ástjörn.

(033-2010-622)

XX.

með því að hafa, aðfaranótt þriðjudagsins 2. febrúar 2010 farið inn í þrjár óþekktar bifreiðar, við Baugstjörn á Selfossi þar sem ákærði stal 1.500 kr. í seðlum og smámynt og smámynt úr tveimur bifreiðum við Bakkatjörn og Spóarima.

(033-2010-622)

XXI.

með því að hafa á tímabilinu 30. til 31. janúar 2010 stolið hálsmeni úr óþekktri bifreið við Gauksrima á Selfossi, en umrætt hálsmenn hafði ákærði í fórum sínum við handtöku, sbr. ákærulið XIX.

(033-2010-622)

XXII.

með því að hafa á áðurnefndu tímabili, sbr. ákærulið I, stolið úr óþekktum bifreiðum á Selfossi; Sony diktafón, 4 vasahnífum, sólgleraugum, vasapela, Pro trek armbandsúri, 8 GB svörtum IPod, 30 GB svörtum IPod, 4 GB gráum IPod og 10 sterlingspundum en umræddir munir/reiðufé fannst við húsleit lögreglu hjá ákærða eftir handtöku hans, sbr. ákærulið XIX.

Teljast brot ákærða samkvæmt ákæruliðum I, III, VI-VIII, X, XII, XII, XIII, XVIII, XIX og XX varða við 1. mgr. 244. gr. almennra hegningarlaga nr. 19, 1940.

Teljast brot ákærða samkvæmt ákæruliðum II, IV, V, IX, XI, XI, XIV-XVII varða við 1. mgr. 244. gr., sbr. 1. mgr. 20. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Við þingfestingu málsins leiðrétti sækjandi ákæruna þannig að ákæruliðir III og IV áttu að vera árið 2009 í stað 2010. Auk þess að brot samkvæmt ákæruliðum I, III, VI, VII, VIII, X, XIII, XIV, XV, XX, XXI og XXII varði við 1. mgr. 244. gr. almennra hegningarlaga nr. 19/1940 en aðrir ákæruliðir varði við 1. mgr. 244. gr., sbr. 1. mgr. 20. gr., sömu laga. Ekki var gerð athugasemd af hálfu ákærða vegna þessarar lagfæringar.

Ákærði mætti fyrir dóminn við þingfestingu málsins og játaði skýlaust sök í öllum ákæruliðum. Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er verjanda og sækjanda hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Með þeirri játningu og framkomnum sakargögnum telst sannað að ákærði hafi gerst sekur um þá háttsemi sem honum er gefin að sök í ákæru og eru brot hans þar réttilega heimfærð til refsiákvæða.

Samkvæmt sakavottorði, sem liggur frammi í málinu, gekkst ákærði undir sátt þann 9. desember 2008 fyrir brot gegn lögum um ávana- og fíkniefni og þann 10. desember 2009 var ákvörðun refsingar ákærða frestað skilorðsbundið í eitt ár fyrir brot gegn 1. mgr. 244. gr. almennra hegningarlaga. Fyrir brot þau sem ákærði hefur verið sakfelldur fyrir nú og hann framdi fyrir 10. desember 2009, verður honum gerður hegningarauki samkvæmt reglum 78. gr. almennra hegningarlaga en það eru brot samkvæmt ákæruliðum I-IV. Með öðrum brotum rauf ákærði skilorð dómsins frá 10. desember 2009 og verður honum nú gerð refsing samkvæmt reglum 77. gr. almennra hegningarlaga. Ákærði var í máli nr. S-622/2009 sakfelldur fyrir innbrot í nokkrar bifreiðar í sameiningu við mann í janúar 2008 og að hafa stolið þaðan ýmsum varningi. Ákærða verður nú gerð refsing í einu lagi fyrir öll brotin. Ákærði er mjög ungur að árum en hann var sextán og sautján ára er hann framdi brotin. Hins vegar var hreinn ásetningur hjá ákærða að brjóta af sér og kvaðst hann hafa vantað peninga og því verið að leita að verðmætum til að koma þeim í verð. Ákærði kvaðst vera að bíða eftir plássi á Stuðlum og ætla síðan að taka þátt í ART-verkefni á vegum félagsmálayfirvalda sem sé tíu til tólf vikna meðferðarúrræði í félagsfærni, siðferði, reiðistjórnun o.fl. Með hliðsjón af brotaferli ákærða þykir refsing hans hæfilega ákveðin fangelsi í sex mánuði, en með hliðsjón af ungum aldri hans og því að hann vill nýta sér úrræði í samstarfi við félagsmálayfirvöld, þykir rétt að skilorðsbinda refsinguna og skal hún niður falla að liðnum þremur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Með vísan til 218. gr. laga nr. 88/2008 skal ákærði dæmdur til greiðslu alls sakarkostnaðar sem er þóknun skipaðs verjanda hans, S-kk-ef S-kk-ef hrl., 112.950 krónur að meðtöldum virðisaukaskatti.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, E-kk-nf H-kk-nf, sæti fangelsi í sex mánuði en fresta skal fullnustu refsingarinnar og skal hún niður falla að liðnum þremur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði greiði allan sakarkostnað, sem er þóknun skipaðs verjanda hans, S-kk-ef S-kk-ef hrl., 112.950 krónur að meðtöldum virðisaukaskatti.

Á-kvk-nf G-kvk-nf.